החומרים האתנוגרפיים שפרסם בכתבי העת של האקדמיה הרוסית למדעים, כגון "דגימות של חומרים לחקר השפה והפולקלור של צ'וקצ'י" ו"מחקרי השפה והפולקלור של הצ'וקצ'י שנאספו במחוז קולימה", היו תרומה רבת ערך לפיתוח הבלשנות. ועשה את המחבר ידוע ברחבי העולם. בשנת 1899, בהמלצת האקדמיה למדעים, הוזמן בוגוראז על ידי המוזיאון האמריקאי להיסטוריה של הטבע בניו יורק למשלחת לצפון הפסיפיק (1900–1901) שמטרתה לחקור את האתנוגרפיה, האנתרופולוגיה והארכאולוגיה של החופים הצפוניים של האוקיינוס ​​השקט. שם בוגוראז וחברו ולדימיר יוכלסון היו אחראים על אזור אנאדיר בסיביר, אספו חומרים למחקרים אתנוגרפיים של צ'וקצ'י, קוריאקים, לאמוטים ועמים סיביריים ילידים אחרים. הוא עזב את רוסיה מסיבות פוליטיות ב-1901 והתיישב בעיר ניו יורק, שם הפך לאוצר המוזיאון האמריקאי להיסטוריה של הטבע והפיק את יצירותיו האנתרופולוגיות הגדולות על הצ'וקצ'י (1904–1909).
בוגוראז חזר לרוסיה בשנת 1904. ועזר בארגון קונגרס האיכרים הראשון. ב-1910 יצא לאור אוסף מיצירותיו בעשרה כרכים. ב-1917 הוא הפך לפרופסור לאתנולוגיה באוניברסיטת פטרוגרד. בוגוראז, בעזרתו של לב שטרנברג, ארגן את המרכז האתנוגרפי הרוסי הראשון באוניברסיטה. במהלך שנות ה-20 וה-30 הוא עשה עבודה אנתרופולוגית חשובה ביצירת והוראת שפות כתובות עבור עמים סיביריים ילידים והקים את המכון בלנינגרד לחקר עמי הצפון.
בפגישות שונות הואשם המהפכן הזקן בכך שהפך את המכון למעבדה מדעית, בניסיון לפצל את המכון ולהשיג כוח אישי של "התלהבות מהתרבות הפופוליסטית ושל גישה סנטימנטלית לעמי הצפון"; של הכחשת קיומם של מעמדות בקרב הילידים ו"כתוצאה מכך... הגן עליהם מפני ההשפעה (המזיקה כביכול) של הפיתוח הכלכלי".
אבל בוגוראז ובני בריתו הגנו על עצמם בתקיפות, ובטענה שהם דבקים בקו הפוליטי החדש (הגדרת השמאנים ככוהנים, הפעלת ניתוח מעמדי קפדני על השבטים והנחת היסוד לקולקטיביזציה) הם הצליחו לשמור על עמדותיהם, למרות שהם נותרו תחת בדיקה מדוקדקת.
אורנה שמחון
אורנה שמחון (נולדה ב-11 באפריל 1961) היא מנהלת מחוז צפון במשרד החינוך. בעבר כיהנה כמנכ"לית הטלוויזיה החינוכית הישראלית (במקביל לתפקידה כמנהלת מחוז צפון).
טרם כניסתה לתפקיד מנהלת מחוז הצפון במשרד החינוך, ניהלה אורנה מספר מוסדות חינוכיים. מוסדות אלה כללו, בין השאר, את אזור צפון, חיפה והקריות ברשת אורט ישראל ואת בית הספר המקיף אורט ע"ש הורוביץ בכרמיאל. שמחון היא בעלת תואר דוקטור בחינוך.
ביוגרפיה.
שמחון נולדה ליצחק ולסימה (לבית אלקים). היא גדלה והתגוררה במושב מעונה. את לימודיה סיימה בבית הספר המקיף נהריה. בצה"ל שירתה כקצינה בתפקיד מפקדת קורס קצינות, והשתחררה בדרגת סגן. עם שחרורה עברה לגור בעיר נהריה והחלה את לימודיה באוניברסיטת חיפה, שם סיימה תואר ראשון. את התואר השני שלה במינהל ציבורי במערכות חינוך היא עשתה בשלוחת אוניברסיטת קלארק בישראל. את הדוקטורט שלה עשתה באוניברסיטת אטוש לורנד בהונגריה. במקביל שימשה כממלאת מקום של מנהלת המתנ"ס במעלות. את קריירת החינוך החלה כיועצת חינוכית וכמורה לכלכלה בבית הספר המקיף ע"ש הורוביץ בכרמיאל. בהמשך קודמה לתפקיד ניהולי כמנהלת החטיבה העליונה ולאחר מכן כמנהלת בית הספר. בין 2000 ל-2007 התמנתה הד"ר שמחון כמנהלת אזור צפון, חיפה והקריות ברשת אורט ישראל. החל מ-2007 משמשת אורנה כמנהלת מחוז הצפון במשרד החינוך. ב-2017 השתתפה שמחון בתוכנית וקסנר למנהיגים בכירים בשירות הציבורי, הרווארד ארצות הברית וב-2018 זכתה בפרס מנהלת מחוז מצטיינת ומועמד המשרד ליקירת שירות המדינה.
חיים אישיים.
אורנה שמחון נשואה לשלום שמחון, אם לשני ילדים וסבתא לחמישה נכדים. המשפחה מתגוררת במושב אבן מנחם על גבול לבנון.
המכון הממלכתי ליחסים בינלאומיים של מוסקבה
בן מור
בן אלכסנדר מור (באנגלית: Ben Alexander Moore; נולד ב-13 במאי 1995) הוא כדורסלן אמריקאי המשחק בעמדת הפאוור פורוורד בהפועל באר שבע.
קריירה.
מור החל לשחק כדורסל עבור אוניברסיטת סאות'רן מתודיסט. הוא סיים את קריירת המכללות שלו עם ממוצעים של 9 נקודות ו-5.8 ריבאונדים למשחק, ולא נבחר בדראפט 2017 ב-NBA.
בקיץ 2017 הצטרף לסגל אינדיאנה פייסרס לליגת הקיץ של ה-NBA, וב-15 באוגוסט 2017 חתם על חוזה בפורט ויין מאד אנטס, שלוחתהּ של אינדיאנה פייסרס בליגת הפיתוח של ה-NBA. ב-12 בינואר 2018 חתם על חוזה דו כיווני עם פורט ויין ועם אינדיאנה פייסרס. החוזה נגמר ב-3 בנובמבר, אך פורט ויין האריכה את חוזהו. ב-20 בנובמבר 2018 חתם על חוזה דו כיווני עם סן אנטוניו ספרס ועם אוסטין ספרס, אך לא זכה לדקות משחק בקבוצה הבכירה. בקיץ 2019 היה בסגל הספרס לליגת הקיץ, אך בתום הטורניר לא קיבל הצעה, וב-12 בספטמבר 2019 חתם בגלאטסראיי הטורקית. ב-12 בדצמבר 2019 שב לפורט ויין. עד לתום העונה הוא העמיד ממוצעים של 13.9 נקודות ו-9.2 ריבאונדים למשחק.
ב-9 בנובמבר 2020 חתם בסאות' איסט מלבורן פיניקס מליגת העל האוסטרלית. ב-6 בפברואר 2022 נרכש על ידי ממפיס האסל מליגת הפיתוח של ה-NBA. ב-2 באפריל 2022 חתם במטס דה גואינבו מליגת העל הפוארטו ריקנית. ביולי 2022 חתם בהפועל באר שבע.
ארלינג הולאן
שלום יצחק לויטן
הרב שלום יצחק לויטן (נכתב גם: לוויטאן; י"ב תמוז ה'תרל"ח, 13 ביולי 1878 – אב ה'תש"א, קיץ 1941) היה רבן של וריאנה, מיישאד, אוסלו ושווקשנה. עורך "המגיד (מגד ירחים)", מחבר הספרים 'דברי שלום' ו'ילקוט הדרוש'. נספה בשואה.
ביוגרפיה.
נולד באיירגולה שבליטא לרב דוד בן ציון ועטיל (בת חיים סופר מרוגולה שבליטא). בין השנים תר"ע-תרע"ה (1910–1915) כיהן כרבה של מיישאד, שאותה נאלץ לעזוב במהלך מלחמת העולם הראשונה. בהמשך התמנה כרב קהילת "עדת ישראל" באוסלו (אז נקראה כריסטיאנה). לימים התמנה כאב"ד אוסלו.
בשנת ה'תרצ"א התמנה לרבנות שווקשנה ושב לליטא. נספה בשואה בהיידקרוג (שילוטה) בקיץ ה'תש"א. מחידושיו נדפסו בכתבי העת התורניים 'שערי תורה' ו'דגל התורה'. כמו כן, הרב לויטן התעסק בהוצאה לאור של ספרים בנושאי יהדות, וכתב מאמרים בקבצים תורניים, ועוד.
רבנותו באוסלו.
בשנת תרפ"ז, פנו כמה מבני הקהילה היהודית באוסלו לרב קוק, וביקשו למנות רב נוסף לצד הרב לויטן. הרב קוק השיב להם שהרב לויטן ראוי לשמש ברבנות, והוסיף: "וכאשר אני יודע ששאלת הרבנות, כשהיא מתעוררת במצב של סכסוכים, ובפרט כשבא רב חדש במקום שיושב שם כבר רב מובהק, תמיד מתהוים חיכוכים והפרעות סדרים בענייני העדה, על כן בתור דרישת שלומה של העדה היקרה, הנני מבקש בזה מכבודם ומכל האנשים הנאמנים לשלום אחינו, לחזק את ידי הרב הגדול מר לעוויטאן נ"י ולקבלו עליהם לרב אב"ד לכל המפלגות השונות אשר בקהלתם".
יחסו לציונות.
הרב לויטן יצר קשר עם הרב קוק בנוגע לתמיכה בתנועה הציונית ועסק רבות בפעילות ציונית באזורו.
יאיר קפלן
יאיר קפלן (נולד ב-11 באוגוסט 1971) הוא מנכ"ל בנק ירושלים.
ביוגרפיה.
קפלן נולד בירושלים, דור שביעי בארץ ישראל למשפחה מצד אביו. אביו היה היועץ המשפטי הראשי של נציב תלונות הציבור במשרד מבקר המדינה.
בנעוריו למד קפלן בתיכון הימלפרב בירושלים ואת שירותו הצבאי עשה בנח"ל המוצנח.
קפלן בעל תואר ראשון בהצטיינות בכלכלה ובמנהל עסקים ותואר שני בהצטיינות במנהל עסקים עם התמחות במימון ושיווק, שניהם מהאוניברסיטה העברית.
קריירה מקצועית.
ב-1994 הצטרף קפלן לבנק ישראל, ומילא שם תפקידים שונים בחטיבת הפיקוח על הבנקים. בין היתר השתתף בתהליכי הפרטת בנקים ובהיערכות להוראות בזל 2 במערכת הבנקאית. בתפקידו האחרון בבנק היה סגן ממונה על הרישוי.
ב-2001 התמנה לסמנכ"ל וראש סקטור החברות בסיטיבנק ישראל, ולאחר מכן קודם לתפקיד סמנכ"ל.
בשנים 2006 עד 2008 היה מנכ"ל "כלל מימון קרדיט" מקבוצת כלל ביטוח, ולאחר מכן עבר לחברת כרטיסי אשראי לישראל שם כיהן כסמנכ"ל החברה וראש אגף עסקים ואשראי.
בשנים 2015 עד 2017 שימש כיו"ר עמותת מאירים.
ב-2018 ניסה קפלן להיבחר כדירקטור בבנק לאומי, אך משלא נבחר התמנה לסמנכ"ל בכיר ומנהל השקעות ראשי בהכשרה חברה לביטוח.
בשנים 2018 עד 2022 שימש כדירקטור וחבר בוועדת האשראי העליונה של קבוצת הראל ביטוח ופיננסים.
באפריל 2022 מונה למנכ"ל בנק ירושלים.
חיים אישיים.
קפלן נשוי ואב ל-4 בנות. מתגורר במודיעין.
ג'ורדי סוויבל
ג'ורדן "ג'ורדי" סוויבל (באנגלית: Jordan "Jordi" Swibel; נולד ב-13 באפריל 1999) הוא כדורגלן אוסטרלי-יהודי המשחק בעמדת החלוץ בהפועל נוף הגליל.
קריירה.
לאחר שהחל את הקריירה בקבוצת הנוער של הכח סידני סיטי איסט החצי-מקצוענית, בשנת 2018 עבר לקבוצת הנוער של סידני, ובעונת 2019/2020 זכה עימה באליפות הליגה לנוער.
הוא ערך את הופעת הבכורה שלו בקבוצה הבוגרת ב-4 בינואר 2020, כשעלה כמחליף בדקה ה-87 בניצחון קבוצתו בחוץ 2–1 על אדלייד יונייטד. הוא שיחק גם בשני משחקי ליגת האלופות האסיאתית, וזכה עם הקבוצה באליפות הליגה האוסטרלית.
ביולי 2021 חתם בווסטרן סידני וונדררס, גם היא מליגת העל האוסטרלית.
לאחר שהגיע למחנה אימון בסלובניה וערך אימונים עם קבוצת מ.ס. אשדוד מליגת העל, ב-31 ביולי 2022 חתם בהפועל נוף הגליל מהליגה הלאומית.
ולדימיר יוכלסון
ולדימיר יוכלסון (ברוסית: Владимир Иохельсон; 14 בינואר 1855 - 2 בנובמבר 1937) היה אתנוגרף רוסי וחוקר ילידי הצפון הרוסי.
ביוגרפיה.